**1η Μέρα | Θεσσαλονίκη – Καβάλα – Λήμνος – Μύρινα**.

Αναχώρηση από το γραφείο μας για το λιμάνι της Καβάλας . Στη συνέχεια επιβίβαση στο πλοίο και απόπλους για Λήμνο. Φτάνουμε στην όμορφη Μύρινα, την πρωτεύουσα και μεγαλύτερη πόλη της Λήμνου. Θεωρείται από τις ομορφότερες νησιωτικές πολιτείες και τις πιο ιστορικές. Οι ρίζες της πόλης, θεωρείται πως υπάρχουν από την εποχή του χαλκού και ακόμη νωρίτερα. Τα γραφικά δρομάκια της, το λιμάνι με την θάλασσα και το Κάστρο είναι τα κεντρικά σημεία συζήτησης. . Στη συνέχεια μεταφορά στο ξενοδοχείο και τακτοποίηση στα δωμάτια. Απόγευμα ελεύθερο να γνωρίσετε τις δύο «γειτονιές» της Μυρίνας, τον Τούρκικο και τον **Ρωμαίικο Γυαλό**. Σας προτείνουμε να πιείτε το ποτό σας ή να απολαύσετε παγωτό ή γλυκό με θέα ένα υπέροχο ηλιοβασίλεμα στον Ρωμαίικο γυαλό. Διανυκτέρευση.

**2η Μέρα | Αρχαιολογικό Μουσείο - Κοντοπούλι – Καβείρια –  Κότσινος – Μύρινα.**

Πρωινό και επίσκεψη στο κάστρο που επιβλέπει από ψηλά την **Μύρινα**, κτισμένο σε βραχώδη και απόκρημνη χερσόνησο. Θεωρείται ως το μεγαλύτερο κάστρο του Αιγαίου, χτισμένο από τους Βενετούς με σημαντική θέση καθώς βρισκόταν κοντά στην είσοδο των Δαρδανελίων. Αμέσως μετά επίσκεψη στο **Αρχαιολογικό Μουσείο της Λήμνου** που περιλαμβάνει ευρήματα όλων των ανασκαμένων αρχαίων θέσεων, μεταξύ των οποίων και τα περίφημα πήλινα αγαλμάτια Αρχαικών χρόνων, των Σειρήνων και των Σφιγγών, τα οποία αποτελούν κέντρο πολιτισμού για το νησί. Στη συνέχεια αναχώρηση για να επισκεφτούμε ένα από τα μεγαλύτερα και σπουδαιότερα χωριά της Λήμνου, το Κοντοπούλι, όπου πέρασε τα χρόνια της εξορίας του ο ποιητής Γιάννης Ρίτσος.Στη συνέχεια θα επισκεφτούμε το εργαστήρι κεραμικής Terra Lemnia όπου θα έχουμε την ευκαιρία να δούμε την διαδικασία παραγωγής αγγείων, και να ξεναγηθούμε στον εκθεσιακό χώρο. Επόμενος σταθμός μας, ένας σπουδαίος αρχαιολογικός χώρος της Λήμνου, το Καβείριο. Ένας λατρευτικός χώρος, όπου τελούνταν τα απόκρυφα Καβείρια Μυστήρια κατά την ελληνική αρχαιότητα. Συνεχίζουμε για τον Κότσινο με το περίφημο κάστρο του. Το χωριό πέρασε στην ιστορία όταν πολιορκήθηκε από το Σουλεϊμάν πασά. Σύμφωνα με ένα θρύλο, το κάστρο σώθηκε την τελευταία στιγμή χάρη στο θάρρος της Μαρούλας, η οποία, όταν ο πατέρας της σκοτώθηκε, άδραξε το σπαθί του και όρμησε εμψυχώνοντας τους αμυνόμενους μαχητές που έλυσαν την πολιορκία. Εκεί θα επισκεφτούμε το ναό της Ζωοδόχου Πηγής, κτισμένο πάνω σε υπόγειο αγίασμα. Μεταφορά σε κοντινή παραλία. Χρόνος ελεύθερος για μπάνιο και φαγητό. Επιστροφή στο ξενοδοχείο και ξεκούραση. Ελεύθερο απόγευμα. Προτείνουμε να επισκεφτείτε το κάστρο της Μύρινας για να θαυμάσετε από εκεί το μαγευτικό ηλιοβασίλεμα στον Άθωνα. Προαιρετική διασκέδαση. Διανυκτέρευση.

**3η Μέρα | Μούδρος – Πολιόχνη – Άγιος Σώζων – Φαναράκι – Μύρινα.**

Πρωινό. Αναχώρηση για επίσκεψη στο παραλιακό χωριό Μούδρος, την δεύτερη μεγαλύτερη πόλη της Λήμνου μετά την Μύρινα. Εκεί θα επισκεφτούμε το Κέντρο Ενημέρωσης Ιστορίας και Ναυτικής Παράδοσης Μούδρου, το οποίο στεγάζεται στο παλιό Δημοτικό Σχολείο. Συνεχίζουμε για την Πολιόχνη, ένα σημαντικό αρχαιολογικό χώρο, όχι μόνο για τη Λήμνο, αλλά και για όλο το χώρο του Αιγαίου. Συνεχίζουμε για το χωριό Φυσίνη, όπου θα επισκεφτούμε την εκκλησία του πολιούχου του νησιού και προστάτη των βοσκών, του Αγίου Σώζωντα. Στη συνέχεια κατευθυνόμαστε προς την παραλία Φαναράκι. Χρόνος ελεύθερος για μπάνιο στη θάλασσα και ξεκούραση. Επιστρέφοντας στη Μύρινα, θα κάνουμε μία στάση για φαγητό στο Μούδρο. Επιστροφή στο ξενοδοχείο και ξεκούραση. Χρόνος ελεύθερος. Διανυκτέρευση.

**4η Μέρα | Λήμνος – Καβάλα – Θεσσαλονίκη.**

Πρωινό και ημέρα ελεύθερη στο νησί για μπάνιο και βόλτα στα σοκάκια του. Το μεσημέρι χρόνος ελεύθερος για γεύμα. Αναχώρηση για το λιμάνι της Μύρινας και απόπλους για Καβάλα στις 18:15. Άφιξη στην Καβάλα και αναχώρηση για Θεσσαλονίκη γεμάτοι όμορφες εικόνες από το ταξίδι μας.

|  |  |
| --- | --- |
| **Λήμνος 4 μέρες** | **Αναχώρηση: 02/09 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotel | 3\* | Πρωινό | 219€ | 159€ | 90€ |  |
|
|
| **Περιλαμβάνονται:** Την μεταφορά με πολυτελές, ασφαλές πούλμαν του γραφείου μας, το οποίο τηρεί όλα τα πρωτόκολλα του ΕΟΔΥ. Τέσσερις διανυκτερεύσεις σε επιλεγμένο ξενοδοχείο 3\*. Πρωινό καθημερινά. Περιηγήσεις – ξεναγήσεις του γραφείου μας. Ακτοπλοϊκά εισιτήρια σε οικονομική θέση διαδρομής Καβάλα – Λήμνος – Καβάλα. Συνοδό – αρχηγό του γραφείου μας. Ασφάλεια αστικής ευθύνης. Φ.Π.Α **Δεν περιλαμβάνονται:** Ότι αναφέρεται στο πρόγραμμα ως προαιρετικό, φόρος διαμονής. |
|